ગાંધીનગર- સરકારી મેડીકલ કોલેજોના રેસીડેન્ટ ડોક્ટર્સ અને ઇન્ટર્નીસના સ્ટાઇપેન્ડમાં વધારો કરવાનો નિર્ણય લેવામાં આવ્યો છે. આ વધારાનો લાભ ૫૦૯૪થી વધારે ડોક્ટરોને મળશે, જેનાથી રાજ્ય સરકારને વાર્ષિક રૂ.૭૦ કરોડ જેટલો બોજ પડશે. રાજ્ય સરકારની મેડીકલ કોલેજોમાં એમ.બી.બી.એસ. પછી અભ્યાસ કરતા અને સેવાઓ આપતાં તબીબોને મદદરૂપ થવા રાજ્ય સરકાર દ્વારા આ નિર્ણય કરાયો છે. જેમાં અગાઉ જે દરો મળતા હતાં તેવા મેડીકલ ઇન્ટર્ન ડોક્ટરોને રૂ.૧૦૭૮૦ની જગ્યાએ રૂ.૧૩૦૦૦, ડેન્ટલમાં રૂ.૯૪૬૯ને બદલે રૂ.૧૨૦૦૦, ફિઝીયોથેરાપીમાં રૂ.૫૮૨૪ના બદલે રૂ.૮૦૦૦ રૂપિયા અપાશે.